ddrg/super_eurlex huggingface dataset:
Euroopan yhteisön Perustamissopimuksen (Konsolidoitu toisinto) - Kuudes osa - Yleiset määräykset ja loppumääräykset - 282 artikla



Virallinen lehti nro C 321 E , 29/12/2006 s. 0171 - 0171

Virallinen lehti nro C 325 , 24/12/2002 s. 0146 - Konsolidoitu toisinto

Virallinen lehti nro C 340 , 10/11/1997 s. 0293 - Konsolidoitu toisinto

Virallinen lehti nro C 224 , 31/08/1992 s. 0074 - Konsolidoitu toisinto

(ETY:n sopimus - virallista julkaisua ei ole saatavilla)



282 artikla Yhteisöllä on kaikissa jäsenvaltioissa laajin kansallisen lainsäädännön mukaan oikeushenkilöllä oleva oikeuskelpoisuus; se voi erityisesti hankkia ja luovuttaa irtainta ja kiinteää omaisuutta sekä esiintyä kantajana ja vastaajana oikeudenkäynneissä. Tällöin yhteisöä edustaa komissio. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - III OSASTO - Henkilöiden, palvelujen ja pääomien vapaa liikkuvuus - 4 luku - Pääomat ja maksut - 59 artikla



Virallinen lehti nro C 321 E , 29/12/2006 s. 0065 - 0065

Virallinen lehti nro C 325 , 24/12/2002 s. 0057 - Konsolidoitu toisinto

Virallinen lehti nro C 340 , 10/11/1997 s. 0200 - Konsolidoitu toisinto

Virallinen lehti nro C 224 , 31/08/1992 s. 0026 - Konsolidoitu toisinto



59 artikla Jos pääomanliikkeet kolmansiin maihin tai kolmansista maista poikkeuksellisissa olosuhteissa aiheuttavat tai uhkaavat aiheuttaa vakavia vaikeuksia talous- ja rahaliiton toiminnalle, neuvosto voi määräenemmistöllä komission ehdotuksesta ja EKP:a kuultuaan enintään kuuden kuukauden ajan toteuttaa suojatoimenpiteitä suhteessa kolmansiin maihin, jos tällaiset toimenpiteet ovat ehdottomasti tarpeen. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - III OSASTO - Henkilöiden, palvelujen ja pääomien vapaa liikkuvuus - 4 luku - Pääomat ja maksut - 58 artikla



Virallinen lehti nro C 321 E , 29/12/2006 s. 0064 - 0064

Virallinen lehti nro C 325 , 24/12/2002 s. 0056 - Konsolidoitu toisinto

Virallinen lehti nro C 340 , 10/11/1997 s. 0199 - Konsolidoitu toisinto

Virallinen lehti nro C 224 , 31/08/1992 s. 0025 - Konsolidoitu toisinto



58 artikla 1. Mitä 56 artiklassa määrätään, ei rajoita jäsenvaltioiden oikeutta: a) soveltaa niitä verolainsäädäntönsä säännöksiä, joiden mukaan verovelvollisia kohdellaan eri tavoin heidän asuinpaikkansa tai heidän pääomansa sijoituspaikan perusteella; b) toteuttaa kaikki toimenpiteet, jotka ovat välttämättömiä, jotta estetään verotusta ja rahoituslaitosten toiminnan vakauden valvontaa koskevien jäsenvaltioiden lakien ja asetusten rikkominen, taikka säätää pääomanliikkeitä koskevista ilmoitusmenettelyistä hallinnollisten tietojen tai tilastotietojen saamiseksi taikka toteuttaa toimenpiteitä, jotka ovat perusteltuja yleisen järjestyksen ja turvallisuuden kannalta. 2. Tämän luvun määräykset eivät rajoita sellaisten sijoittautumisoikeuden rajoitusten soveltamista, jotka ovat sopusoinnussa tämän sopimuksen kanssa. 3. Edellä 1 ja 2 kohdassa tarkoitetut toimenpiteet ja menettelyt eivät saa olla keino mielivaltaiseen syrjintään taikka 56 artiklassa tarkoitetun pääomien ja maksujen vapaan liikkuvuuden peiteltyä rajoittamista. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - XV OSASTO - Euroopan laajuiset verkot - 155 artikla



Virallinen lehti nro C 321 E , 29/12/2006 s. 0116 - 0117

Virallinen lehti nro C 325 , 24/12/2002 s. 0102 - Konsolidoitu toisinto

Virallinen lehti nro C 340 , 10/11/1997 s. 0248 - Konsolidoitu toisinto

Virallinen lehti nro C 224 , 31/08/1992 s. 0048 - Konsolidoitu toisinto



155 artikla 1. Edellä 154 artiklassa tarkoitettujen tavoitteiden toteuttamiseksi yhteisö: - vahvistaa joukon suuntaviivoja, jotka koskevat suunniteltujen toimien tavoitteita, painopisteitä ja pääperiaatteita Euroopan laajuisten verkkojen alalla; näissä suuntaviivoissa yksilöidään yhteistä etua koskevat hankkeet, - panee erityisesti teknisen standardoinnin alalla täytäntöön kaikki toimet, jotka saattavat osoittautua tarpeellisiksi verkkojen yhteentoimivuuden turvaamiseksi, - voi erityisesti toteuttamiskelpoisuutta koskevilla selvityksillä, lainatakuilla tai korkotuella tukea sellaisia jäsenvaltioiden tukemia yhteistä etua koskevia hankkeita, jotka yksilöidään ensimmäisessä luetelmakohdassa tarkoitetuissa suuntaviivoissa; yhteisö voi myös osallistua tiettyjen liikenteen infrastruktuurin alan hankkeiden rahoittamiseen jäsenvaltioissa 161 artiklan mukaisesti perustetun koheesiorahaston kautta. Yhteisön toiminnassa otetaan huomioon hankkeiden ajateltavissa oleva taloudellinen elinkelpoisuus. 2. Yhteydessä komission kanssa jäsenvaltiot sovittavat keskenään yhteen sellaisen kansallisella tasolla harjoittamansa politiikan, jolla voi olla merkittävä vaikutus 154 artiklassa tarkoitettujen tavoitteiden toteuttamiseen. Komissio voi kiinteässä yhteistoiminnassa jäsenvaltioiden kanssa tehdä aiheellisia aloitteita tämän yhteensovittamisen edistämiseksi. 3. Yhteisö voi päättää yhteistyöstä kolmansien maiden kanssa yhteistä etua koskevien hankkeiden edistämiseksi ja verkkojen yhteentoimivuuden turvaamiseksi. --------------------------------------------------
Euroopan yhteisön Perustamissopimuksen (Konsolidoitu toisinto) - Kuudes osa - Yleiset määräykset ja loppumääräykset - 297 artikla



Virallinen lehti nro C 321 E , 29/12/2006 s. 0174 - 0174

Virallinen lehti nro C 325 , 24/12/2002 s. 0149 - Konsolidoitu toisinto

Virallinen lehti nro C 340 , 10/11/1997 s. 0296 - Konsolidoitu toisinto

Virallinen lehti nro C 224 , 31/08/1992 s. 0076 - Konsolidoitu toisinto

(ETY:n sopimus - virallista julkaisua ei ole saatavilla)



297 artikla Jäsenvaltiot neuvottelevat keskenään, jotta ne voivat yhdessä antaa tarvittavat säännökset estääkseen sen, että toimenpiteet, joihin jäsenvaltio voi joutua turvautumaan yleisen järjestyksen ylläpitämiseen vaikuttavissa vakavissa sisäisissä levottomuuksissa, sodassa tai sodan uhkaa merkitsevässä vakavassa kansainvälisessä jännitystilassa taikka täyttääkseen velvoitteet, joihin se on sitoutunut rauhan ja kansainvälisen turvallisuuden ylläpitämiseksi, vaikuttaisivat yhteismarkkinoiden toimintaan. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - XVII OSASTO - Taloudellinen ja sosiaalinen yhteenkuuluvuus - 158 artikla



Virallinen lehti nro C 321 E , 29/12/2006 s. 0118 - 0118

Virallinen lehti nro C 325 , 24/12/2002 s. 0103 - Konsolidoitu toisinto

Virallinen lehti nro C 340 , 10/11/1997 s. 0250 - Konsolidoitu toisinto

Virallinen lehti nro C 224 , 31/08/1992 s. 0049 - Konsolidoitu toisinto



158 artikla Edistääkseen koko yhteisön sopusointuista kehitystä yhteisö kehittää ja harjoittaa toimintaansa taloudellisen ja sosiaalisen yhteenkuuluvuuden lujittamiseksi. Yhteisö pyrkii erityisesti vähentämään alueiden välisiä kehityseroja sekä muita heikommassa asemassa olevien alueiden tai saarien jälkeenjääneisyyttä, maaseutu mukaan luettuna. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 4 jakso - Yhteisön tuomioistuin - 241 artikla



Virallinen lehti nro C 321 E , 29/12/2006 s. 0149 - 0149

Virallinen lehti nro C 325 , 24/12/2002 s. 0129 - Konsolidoitu toisinto

Virallinen lehti nro C 340 , 10/11/1997 s. 0275 - Konsolidoitu toisinto

Virallinen lehti nro C 224 , 31/08/1992 s. 0063 - Konsolidoitu toisinto

(ETY:n sopimus - virallista julkaisua ei ole saatavilla)



241 artikla Vaikka 230 artiklan viidennessä kohdassa mainittu määräaika on päättynyt, asianosainen voi riidassa, joka koskee Euroopan parlamentin ja neuvoston yhdessä antamaa asetusta taikka neuvoston, komission tai EKP:n asetusta, vaatia yhteisön tuomioistuimessa 230 artiklan toisessa kohdassa mainitulla perusteella, että asetusta ei sovelleta. --------------------------------------------------
Euroopan yhteisön Perustamissopimuksen (Konsolidoitu toisinto) - D. Euroopan yhteisön perustamissopimukseen liitetyt pöytäkirjat - Pöytäkirja (N:o 15) Grönlantia koskevista erityisjärjestelyistä (1985)



Virallinen lehti nro C 321 E , 29/12/2006 s. 0254 - 0254



Pöytäkirja [*](N:o 15) Grönlantia koskevista erityisjärjestelyistä (1985) 1 artikla 1. Grönlannista peräisin olevien, kalatalouden yhteiseen markkinajärjestelyyn kuuluvien tuotteiden tuontia yhteisöön kohdellaan yhteisen markkinajärjestelyn toimintaperiaatteiden mukaisesti siten, että niille myönnetään vapautus tulleista ja vaikutukseltaan vastaavista maksuista eikä niihin sovelleta määrällisiä rajoituksia tai vaikutukseltaan vastaavia toimenpiteitä, jos yhteisön mahdollisuudet päästä yhteisön ja Grönlannin toimivaltaisen viranomaisen välisen sopimuksen nojalla Grönlannin kalastusvyöhykkeille ovat yhteisön kannalta tyydyttävät. 2. Kaikki kyseisten tuotteiden tuontijärjestelyyn liittyvät toimenpiteet, mukaan lukien näiden toimenpiteiden toteuttamista koskevat toimenpiteet, toteutetaan Euroopan talousyhteisön perustamissopimuksen 37 artiklassa määrätyn menettelyn mukaisesti. 2 artikla Komissio tekee neuvostolle, joka tekee ratkaisunsa määräenemmistöllä, ehdotuksia siirtymätoimenpiteistä, jotka se arvioi tarpeellisiksi uuden järjestelyn voimaantulon vuoksi luonnollisten henkilöiden ja oikeushenkilöiden sellaisten oikeuksien turvaamiseksi, jotka on saavutettu sinä aikana, jona Grönlanti kuului yhteisöön, sekä Grönlannin aseman selvittämiseksi ottaen huomioon yhteisön tuona aikana antaman taloudellisen tuen. [*] Grönlantia koskevan sopimuksen (EYVL L N:o 29, 1.2.1985) 3 artiklassa määrätään, että kyseiseen sopimukseen liitetty pöytäkirja on Euroopan talousyhteisön perustamissopimuksen liitteenä. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - VII OSASTO - Talous- ja rahapolitiikka - 4 luku - Siirtymämääräykset - 120 artikla



Virallinen lehti nro C 321 E , 29/12/2006 s. 0097 - 0097

Virallinen lehti nro C 325 , 24/12/2002 s. 0084 - Konsolidoitu toisinto

Virallinen lehti nro C 340 , 10/11/1997 s. 0230 - Konsolidoitu toisinto

Virallinen lehti nro C 224 , 31/08/1992 s. 0041 - Konsolidoitu toisinto



120 artikla 1. Jos syntyy äkillinen maksutasetta koskeva kriisi eikä 119 artiklan 2 kohdassa tarkoitettua päätöstä tehdä välittömästi, jäsenvaltio, jota asia koskee, voi kaiken varalta toteuttaa tarvittavat suojatoimenpiteet. Toimenpiteiden on oltava sellaisia, että ne aiheuttavat mahdollisimman vähän häiriötä yhteismarkkinoiden toiminnalle, eivätkä ne saa olla laajempia kuin on ehdottomasti tarpeen syntyneiden äkillisten vaikeuksien poistamiseksi. 2. Näistä suojatoimenpiteistä on annettava tieto komissiolle ja muille jäsenvaltioille viimeistään niiden tullessa voimaan. Komissio voi suosittaa neuvostolle keskinäisen avun antamista 119 artiklan mukaisesti. 3. Neuvosto voi komission lausunnon saatuaan ja 114 artiklassa tarkoitettua komiteaa kuultuaan määräenemmistöllä päättää, että asianomaisen valtion on muutettava edellä tarkoitettuja suojatoimenpiteitä, lykättävä niitä tai kumottava ne. 4. Jollei 122 artiklan 6 kohdasta muuta johdu, tätä artiklaa ei enää sovelleta kolmannen vaiheen alusta. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - IX OSASTO - Yhteinen kauppapolitiikka - 132 artikla



Virallinen lehti nro C 321 E , 29/12/2006 s. 0104 - 0104

Virallinen lehti nro C 325 , 24/12/2002 s. 0090 - Konsolidoitu toisinto

Virallinen lehti nro C 340 , 10/11/1997 s. 0237 - Konsolidoitu toisinto

Virallinen lehti nro C 224 , 31/08/1992 s. 0044 - Konsolidoitu toisinto

(ETY:n sopimus - virallista julkaisua ei ole saatavilla)



132 artikla 1. Jäsenvaltiot yhdenmukaistavat asteittain, siinä määrin kuin on tarpeen yhteisössä olevien yritysten välisen kilpailun vääristymisen estämiseksi, järjestelmänsä, joilla ne myöntävät tukea kolmansiin maihin suuntautuvaan vientiin, edellä sanotun kuitenkaan rajoittamatta niitä jäsenvaltioiden velvoitteita, joihin jäsenvaltiot ovat sitoutuneet muissa kansainvälisissä järjestöissä. Neuvosto antaa tätä varten tarvittavat direktiivit määräenemmistöllä komission ehdotuksesta. 2. Edellä olevia määräyksiä ei sovelleta sellaisiin tullien tai vaikutukseltaan vastaavien maksujen taikka välillisten verojen palautuksiin, liikevaihtoverojen, valmisteverojen ja muiden välillisten verojen palautukset mukaan luettuina, joita myönnetään jäsenvaltiosta kolmanteen maahan suuntautuvassa viennissä, jos nämä palautukset eivät ole suurempia kuin vientituotteille välillisesti tai suoraan määrätyt maksut. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 4 jakso - Yhteisön tuomioistuin - 230 artikla



Virallinen lehti nro C 321 E , 29/12/2006 s. 0146 - 0146

Virallinen lehti nro C 325 , 24/12/2002 s. 0126 - Konsolidoitu toisinto

Virallinen lehti nro C 340 , 10/11/1997 s. 0272 - Konsolidoitu toisinto

Virallinen lehti nro C 224 , 31/08/1992 s. 0062 - Konsolidoitu toisinto

(ETY:n sopimus - virallista julkaisua ei ole saatavilla)



230 artikla Yhteisön tuomioistuin tutkii Euroopan parlamentin ja neuvoston yhdessä antamien säädösten sekä neuvoston, komission ja EKP:n säädösten laillisuuden, suosituksia ja lausuntoja lukuun ottamatta, samoin kuin Euroopan parlamentin sellaisten säädösten laillisuuden, joiden tarkoituksena on tuottaa oikeusvaikutuksia suhteessa kolmansiin osapuoliin. Tässä tarkoituksessa yhteisön tuomioistuimella on toimivalta ratkaista jäsenvaltion, Euroopan parlamentin, neuvoston tai komission kanne, jonka perusteena on toimivallan puuttuminen, olennaisen menettelymääräyksen rikkominen, tämän sopimuksen tai sen soveltamista koskevan oikeussäännön rikkominen taikka harkintavallan väärinkäyttö. Yhteisön tuomioistuimella on samoin edellytyksin toimivalta ratkaista tilintarkastustuomioistuimen ja EKP:n oikeuksiensa turvaamiseksi nostamat kanteet. Luonnollinen henkilö tai oikeushenkilö voi samoin edellytyksin nostaa kanteen hänelle osoitetusta päätöksestä tai päätöksestä, joka siitä huolimatta, että se on annettu asetuksena tai toiselle henkilölle osoitettuna päätöksenä, koskee ensin mainittua henkilöä suoraan ja erikseen. Tässä artiklassa tarkoitettu kanne on pantava vireille kahden kuukauden kuluessa säädöksen julkaisemisesta tai siitä, kun se on annettu kantajalle tiedoksi, taikka jollei säädöstä ole julkaistu tai annettu tiedoksi, kahden kuukauden kuluessa siitä, kun kantaja on saanut siitä tiedon. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - III OSASTO - Henkilöiden, palvelujen ja pääomien vapaa liikkuvuus - 2 luku - Sijoittautumisoikeus - 47 artikla



Virallinen lehti nro C 321 E , 29/12/2006 s. 0061 - 0061

Virallinen lehti nro C 325 , 24/12/2002 s. 0054 - Konsolidoitu toisinto

Virallinen lehti nro C 340 , 10/11/1997 s. 0196 - Konsolidoitu toisinto

Virallinen lehti nro C 224 , 31/08/1992 s. 0023 - Konsolidoitu toisinto

(ETY:n sopimus - virallista julkaisua ei ole saatavilla)



47 artikla 1. Helpottaakseen itsenäiseksi ammatinharjoittajaksi ryhtymistä ja toimintaa itsenäisenä ammatinharjoittajana neuvosto antaa 251 artiklassa määrättyä menettelyä noudattaen direktiivejä tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta. 2. Samaa tarkoitusta varten neuvosto antaa 251 artiklassa määrättyä menettelyä noudattaen direktiivit itsenäiseksi ammatinharjoittajaksi ryhtymistä ja toimintaa itsenäisenä ammatinharjoittajana koskevien jäsenvaltioiden lakien, asetusten ja hallinnollisten määräysten yhteensovittamisesta. Neuvosto tekee ratkaisunsa direktiiveistä kaikissa 251 artiklassa tarkoitetuissa menettelyissä yksimielisesti, jos niiden panemiseksi täytäntöön ainakin yhdessä jäsenvaltiossa on muutettava niitä ammatin harjoittamisesta lailla säädettyjä periaatteita, jotka koskevat luonnollisten henkilöiden koulutusta ja ammattiin pääsyn edellytyksiä. Muissa tapauksissa neuvosto tekee ratkaisunsa määräenemmistöllä. 3. Lääkärinammattia, lääketieteeseen liittyviä ammatteja ja apteekkialan ammatteja koskevien rajoitusten asteittainen poistaminen riippuu niiden harjoittamisen edellytysten yhteensovittamisesta eri jäsenvaltioissa. --------------------------------------------------
Primaarilainsäädäntöön Bulgarian tasavallan ja Romanian Euroopan Unioniin liittymisen johdosta tehtävät muutokset - III Pöytäkirja Euroopan Unionin Tuomioistuimen perussäännöstä



Virallinen lehti nro C 321 E , 29/12/2006 s. 0329 - 0329



PRIMAARILAINSÄÄDÄNTÖÖN BULGARIAN TASAVALLAN JA ROMANIAN EUROOPAN UNIONIIN LIITTYMISEN JOHDOSTA TEHTÄVÄT MUUTOKSET Muutetaan seuraavat artiklat Bulgarian tasavallan ja Romanian Euroopan unioniin liittymistä koskevan sopimuksen voimaan tullessa seuraavasti: III PÖYTÄKIRJA EUROOPAN UNIONIN TUOMIOISTUIMEN PERUSSÄÄNNÖSTÄ 1. Korvataan 9 artiklan ensimmäinen kohta seuraavasti: "Osa tuomareista vaihtuu joka kolmas vuosi. Tämä koskee vuoroin neljäätoista ja vuoroin kolmeatoista tuomaria." 2. Korvataan pöytäkirjan 48 artikla seuraavasti: "Unionin yleisessä tuomioistuimessa on 27 tuomaria." --------------------------------------------------
Euroopan unionin toiminnasta tehdyn sopimuksen, konsolidoitu toisinto - 13 päivänä joulukuuta 2007 allekirjoitetun Lissabonin sopimuksen Hyväksyneen hallitustenvälisen konferenssin päätösasiakirjaan liitetyt julistukset - A. PERUSSOPIMUSTEN MÄÄRÄYKSIÄ KOSKEVAT JULISTUKSET - 22. Julistus Euroopan unionin toiminnasta tehdyn sopimuksen 48 ja 79 artiklasta



Virallinen lehti nro 115 , 09/05/2008 s. 0346 - 0346



22. Julistus Euroopan unionin toiminnasta tehdyn sopimuksen 48 ja 79 artiklasta Konferenssi katsoo, että jos ehdotus 79 artiklan 2 kohtaan perustuvaksi säädökseksi vaikuttaisi jäsenvaltion sosiaaliturvajärjestelmän tärkeisiin näkökohtiin, sen soveltamisala, kustannukset tai rahoitusrakenne mukaan luettuina, taikka vaikuttaisi 48 artiklan toisessa alakohdassa mainitulla tavoin järjestelmän rahoituksen tasapainoon, tämän jäsenvaltion edut otetaan asianmukaisesti huomioon. --------------------------------------------------
Euroopan unionin toiminnasta tehdyn sopimuksen, konsolidoitu toisinto - 13 päivänä joulukuuta 2007 allekirjoitetun Lissabonin sopimuksen Hyväksyneen hallitustenvälisen konferenssin päätösasiakirjaan liitetyt julistukset - B. PERUSSOPIMUKSIIN LIITETTYJÄ PÖYTÄKIRJOJA KOSKEVAT JULISTUKSET - 46. Julistus osaksi Euroopan unionia sisällytetystä Schengenin säännöstöstä tehdyn pöytäkirjan 5 artiklan 3 kohdasta



Virallinen lehti nro 115 , 09/05/2008 s. 0352 - 0352



46. Julistus osaksi Euroopan unionia sisällytetystä Schengenin säännöstöstä tehdyn pöytäkirjan 5 artiklan 3 kohdasta Konferenssi palauttaa mieleen, että jos neuvosto ei tee päätöstä ensimmäisen asiasisältöä koskevan keskustelun jälkeen, komissio voi tehdä muutetun ehdotuksen neuvostossa neljän kuukauden kuluessa tapahtuvaa asiasisällön uudelleen tarkastelua varten. --------------------------------------------------
Euroopan unionin toiminnasta tehdyn sopimuksen, konsolidoitu toisinto - 13 päivänä joulukuuta 2007 allekirjoitetun Lissabonin sopimuksen Hyväksyneen hallitustenvälisen konferenssin päätösasiakirjaan liitetyt julistukset - A. PERUSSOPIMUSTEN MÄÄRÄYKSIÄ KOSKEVAT JULISTUKSET - 12. Julistus Euroopan unionista tehdyn sopimuksen 18 artiklasta



Virallinen lehti nro 115 , 09/05/2008 s. 0342 - 0342



12. Julistus Euroopan unionista tehdyn sopimuksen 18 artiklasta 1. Konferenssi julistaa, että Euroopan parlamenttiin otetaan asianmukaisesti yhteyttä valmisteltaessa unionin ulkoasioiden ja turvallisuuspolitiikan korkean edustajan nimittämistä, joka tapahtuu Lissabonin sopimuksen voimaantulopäivänä Euroopan unionista tehdyn sopimuksen 18 artiklan ja siirtymämääräyksistä tehdyn pöytäkirjan 5 artiklan mukaisesti; korkean edustajan toimikausi alkaa tuona samana päivänä ja päättyy päivänä, jona tuolloin virassa olevan komission toimikausi päättyy. 2. Lisäksi konferenssi muistuttaa, että unionin ulkoasioiden ja turvallisuuspolitiikan korkea edustaja, jonka toimikausi alkaa marraskuussa 2009 samaan aikaan ja kestää yhtä kauan kuin seuraavan komission, nimitetään Euroopan unionista tehdyn sopimuksen 17 ja 18 artiklan määräysten mukaisesti. --------------------------------------------------
Euroopan unionin toiminnasta tehdyn sopimuksen, konsolidoitu toisinto - TOINEN OSA: SYRJINTÄKIELTO JA UNIONIN KANSALAISUUS - 25 artikla (aiempi EY-sopimuksen 22 artikla)



Virallinen lehti nro 115 , 09/05/2008 s. 0058 - 0058



25 artikla (aiempi EY-sopimuksen 22 artikla) Komissio antaa Euroopan parlamentille, neuvostolle sekä talous- ja sosiaalikomitealle joka kolmas vuosi kertomuksen tämän osan määräysten soveltamisesta. Tässä kertomuksessa otetaan huomioon unionin kehitys. Tältä pohjalta, sanotun kuitenkaan rajoittamatta perussopimusten muiden määräysten soveltamista, neuvosto voi yksimielisesti erityisessä lainsäätämisjärjestyksessä ja Euroopan parlamentin hyväksynnän saatuaan antaa 20 artiklan 2 kohdassa lueteltujen oikeuksien täydentämisestä säännöksiä. Säännökset tulevat voimaan kun jäsenvaltiot ovat hyväksyneet ne valtiosääntönsä asettamien vaatimusten mukaisesti. --------------------------------------------------
Euroopan unionin toiminnasta tehdyn sopimuksen, konsolidoitu toisinto - KOLMAS OSA: UNIONIN SISÄISET POLITIIKAT JA TOIMET - VI OSASTO: LIIKENNE - 95 artikla (aiempi EY-sopimuksen 75 artikla)



Virallinen lehti nro 115 , 09/05/2008 s. 0086 - 0086



95 artikla (aiempi EY-sopimuksen 75 artikla) 1. Unionin sisäisessä liikenteessä on kiellettyä syrjintä, joka ilmenee siten, että liikenteenharjoittaja soveltaa kuljetettavien tavaroiden alkuperä- tai määrämaan perusteella eri kuljetusmaksuja tai -ehtoja samanlaisten tavaroiden kuljetuksiin samoilla reiteillä. 2. Mitä 1 kohdassa määrätään, ei estä Euroopan parlamenttia ja neuvostoa toteuttamasta muita toimenpiteitä 91 artiklan 1 kohdan mukaisesti. 3. Neuvosto toteuttaa komission ehdotuksesta ja Euroopan parlamenttia sekä talous- ja sosiaalikomiteaa kuultuaan sääntelyn, jolla turvataan 1 kohdan määräysten täytäntöönpano. Neuvosto voi erityisesti antaa säännökset, jotka ovat tarpeen, jotta unionin toimielimet voivat valvoa, että 1 kohtaa noudatetaan ja että käyttäjät saavat siitä täyden hyödyn. 4. Komissio tutkii omasta aloitteestaan tai jäsenvaltion pyynnöstä kaikki 1 kohdassa tarkoitetut syrjintätapaukset ja kuultuaan niitä jäsenvaltioita, joita asia koskee, tekee tarvittavat päätökset 3 kohdan nojalla toteutetun sääntelyn mukaisesti. --------------------------------------------------
Euroopan unionin toiminnasta tehdyn sopimuksen, konsolidoitu toisinto - 13 päivänä joulukuuta 2007 allekirjoitetun Lissabonin sopimuksen Hyväksyneen hallitustenvälisen konferenssin päätösasiakirjaan liitetyt julistukset - C. JÄSENVALTIOIDEN JULISTUKSET - 63. Ison-Britannian ja Pohjois-Irlannin yhdistyneen kuningaskunnan julistus kansalaisten määritelmästä



Virallinen lehti nro 115 , 09/05/2008 s. 0358 - 0358



63. Ison-Britannian ja Pohjois-Irlannin yhdistyneen kuningaskunnan julistus kansalaisten määritelmästä Perussopimusten ja Euroopan atomienergiayhteisön perustamissopimuksen sekä näistä sopimuksista johdettujen säädösten tai säädösten, jotka pysyvät näiden sopimusten mukaisesti voimassa, osalta Yhdistynyt kuningaskunta antaa uudelleen 31 päivänä joulukuuta 1982 antamansa julistuksen kansalaisten määritelmästä kuitenkin niin, että ilmaisun "British Dependent Territories Citizens" on kuitenkin ymmärrettävä tarkoittavan ilmaisua "British overseas territories citizens". --------------------------------------------------